Tien wenke om vals nuus te identifiseer - Wêreldwyd
deur Wêreldwyd admin | Jun 1, 2017 | Blog
1. Kyk na die visuele voorkoms van die webtuiste. Lyk die webtuiste, foto's en opskrifte professioneel of amateuragtig?
2. Kyk wie word as nuusbron vir die stories gegee. In Afrikaans, kyk vir Maroela Media, Netwerk24 of ander nuusbronne wat bekend is. In Engels, kyk vir News24, IOL, SABC of ANA.
3. Kyk waarmee eindig die webtuiste se domein. Soms kry dit 'n .com agter om ander bestaande webtuistes na te boots. Indien dit 'n .co.za-domein het, kyk op http://co.za/whois.shtml in wie se naam die domein geregistreer is en hoe lank behoort die domeinnaam aan dié huidige eienaar.
4. Kyk na die "Kontak ons"-gedeelte op die webtuiste. Betroubare webtuistes is nie skaam om gedetailleerde kontakinligting te gee nie.
5. Met vals nuus is daar baie keer nie 'n joernalis/outeur se naam nie. Indien daar 'n naam verskyn, kyk na ander stories wat deur daardie joernalis geskryf is. Kyk ook na die joernalis se Twitter-profiel en of die persoon nuusgebeure aktief volg.
6. Wat is die trant van die artikel? Vals nuus is lief daarvoor om slegs een kant van 'n saak te bevorder en maak soms buitensporige aannames of het 'n emosionele aard. Is die artikel gebalanseer?
7. Is daar spelfoute in die artikel of word hoofletters onnodig gebruik? Is die taalgebruik in die artikel op standaard?
8. Kyk na bronne en aanhalings wat in die artikel verskaf word. Stem die bronne ooreen met soortgelyke artikels?